

**PÁLYÁZATI FELHÍVÁS**

**A Csányi Alapítvány a Gyermekekért Közhasznú Alapítvány pályázatot hirdet az 1/2019. számú Elnöki utasításban foglaltak alapján a 2021/2022-es tanév I. félévére szociális ösztöndíj elnyerésére, felsőfokú tanulmányokat folytató, B-s kóddal rendelkező támogatottjai részére.**

1. **A pályázók köre:**
2. az egyetemek és főiskolák által szervezett
* felsőoktatási szakképzésben (FOSZK)
* alapképzésben (BA)
* mesterképzésben (MA)
* osztatlan képzésben

 résztvevő hallgatói jogviszonnyal rendelkező támogatottak, valamint

1. az érettségire épülő, a hatályos szabályozás szerint emelt szintű szakképzettséget adó OKJ-s képzésben résztvevő támogatottak.
2. **Pályázati feltételek**

A szociális ösztöndíj olyan normatív támogatás, amely az alábbi feltételek teljesítése esetén, a hallgató által benyújtott pályázat alapján jár a támogatottnak az egyetemi/főiskolai/FOSZK/emelt szintű szakképzettséget adó OKJ-s képzés ideje alatt.

A szociális ösztöndíj elnyerésének feltétele:

1. egyetemi/főiskolai hallgatók esetében a pályázat benyújtását megelőző félévben felvett kreditek 80%-nak teljesítése
2. érettségire épülő, emelt szintű szakképzettséget adó OKJ-s képzésben résztvevő tanulók esetében az előző félévben a tanulmányok teljesítése,
3. valamennyi pályázó esetében a pályázat benyújtását megelőző félévben az Alapítvány közösségéért végzett önkéntes munka.

Ezek hiányában a támogatott részére szociális ösztöndíj nem folyósítható.

A felsőfokú tanulmányok első félévében a középiskola utolsó félévében mutatott tanulmányi és önkéntes munka kerül értékelésre.

**Felsőfokú tanulmányok megszakítása esetén, passzív félévet vagy bármilyen okból eredménytelen félévet követően a szociális ösztöndíjra nem nyújtható be pályázat!**

1. **A pályázat benyújtásának módja**

A pályázati anyagot **a hallgató/tanuló állítja össze és nyújtja be** a mellékelt igénylőlapon a szükséges igazolásokkal együtt. A pályázó mentora aláírásával igazolja a pályázatban szereplő állítások hitelességét, és javaslatot tesz a szociális ösztöndíj konkrét összegére.

**Benyújtandó dokumentumok:**

1. igénylőlap, a mentor aláírásával (1. számú, illetve 2. számú melléklet)
2. a leckekönyv másolata az előző félévben felvett és teljesített kreditekről/OKJ-s képzésben tanulók esetében a bizonyítvány másolata az előző félévi tanulmányi eredményről
3. az előző félévben a közösségért végzett önkéntes munkák nyilvántartása
4. a kérelem részletes indoklása, a hallgató szociális helyzetének bemutatása, beszámoló a tanulmányok és közösségi önkéntes munka teljesítéséről (max. A/4 terjedelemben)
5. igazolás az aktív hallgatói/tanulói jogviszonyról (a Neptun felület képernyőfotója is elfogadható, amennyiben a hallgató neve is jól látható).

A szükséges dokumentumok benyújtása egy e-mailben, **elektronikus úton** történik az osztondij@csanyialapitvany.hu címre. Hiánypótlásra nincs lehetőség.

1. **A pályázat beérkezésének határideje 2021. augusztus 31.**

**A beérkezés végső határideje: 2021. szeptember 10**.\*

A 2021. szeptember 1. – szeptember 10. között beérkező pályázatok esetében az Alapítvány a szükséges adminisztrációs lépések miatt élhet azzal a jogával, hogy a szeptember hónapra esedékes ösztöndíjat az októberi ösztöndíjjal együtt folyósítja.

**Figyelem:** A határidőn túl beérkező pályázatok nem kerülnek elbírálásra. A hallgató/tanuló az adott félévre elveszíti a szociális ösztöndíjra való jogosultságot.

Hiánytalanul benyújtott pályázat esetén a szociális ösztöndíj folyósítását az operatív igazgató engedélyezi.

Sikeres pályázat esetén az Alapítvány egyedi támogatási szerződést köt a hallgatóval/tanulóval. A támogatási szerződés a felek vállalásán túl tartalmazza a szociális ösztöndíj felfüggesztésének és megvonásának feltételeit is.

**Az elnyert szociális ösztöndíj 5 hónapra szól, tanulmányi félévenként meg kell pályázni.**

Budapest, 2021. június 17.

 Csányi Erika

 a Kuratórium elnöke

\*A szeptember 10-i végső határidő azok esetében érvényes, akiknek a beiratkozása a felsőoktatási intézmény közlése szerint szeptember 1-10. közötti időszakra esik.